**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2019 M. VASARIO 21 D. SPRENDIMO NR. 5TS-1578 „DĖL 2019 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2019 m. lapkričio 25 d. Nr. 34-191

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos sveikatos apsaugos ministro 2018 m. gruodžio 21 d. įsakymu Nr. V-1506 „Dėl 2019 m. valstybės biudžeto specialios tikslinės dotacijos, skirtos neveiksnių asmenų būklės peržiūrėjimui užtikrinti, paskirstymo tarp savivaldybių sąrašo patvirtinimo", Lietuvos Respublikos socialinės apsaugos ir darbo ministro 2018 m. gruodžio 20 d. įsakymu Nr. A1-741 „Dėl valstybės biudžeto specialių tikslinių dotacijų savivaldybių biudžetams 2019 metais paskirstymo savivaldybių administracijoms patvirtinimo“, Lietuvos Respublikos švietimo, mokslo ir sporto ministro 2019 m. sausio 7 d. įsakymu Nr. V-12 „Dėl specialios tikslinės dotacijos ugdymo reikmėms finansuoti 2019 metais paskirstymo pagal savivaldybes patvirtinimo“, Lietuvos Respublikos švietimo, mokslo ir sporto ministro 2019 m. sausio 7 d. įsakymu Nr. V-14 „Dėl Lietuvos Respublikos valstybės biudžeto lėšų, skirtų mokytojų, dirbančių pagal neformaliojo vaikų švietimo (išskyrus ikimokyklinio ir priešmokyklinio ugdymo) programas savivaldybių mokyklose, kurios yra priskirtos Lietuvos Respublikos švietimo įstatymo 41 straipsnio 13 dalies 2 punkte nurodytoms mokyklų grupėms ir kurių teisinė forma yra biudžetinė įstaiga, darbo apmokėjimui 2019 metais, paskirstymo pagal savivaldybes patvirtinimo“, Lietuvos Respublikos Vyriausybės 2019 m. lapkričio 13 d. nutarimu „Dėl lėšų skyrimo iš Lietuvos Respublikos vyriausybės rezervo“ bei atsižvelgdama į biudžetinių įstaigų ir kitų organizacijų prašymus, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės tarybos 2019 m. vasario 21 d. sprendimą Nr. 5TS-1578 „Dėl 2019 metų Lazdijų rajono savivaldybės biudžeto patvirtinimo“:

1. Pakeisti 1.1 papunktį, vietoje skaičiaus „23548,0“ įrašyti skaičių „23525,2“ ir juo patvirtintas 2019 metų Lazdijų rajono savivaldybės biudžeto pajamas išdėstyti nauja redakcija (pridedama).
2. Pakeisti 1.2 papunktį, vietoje skaičių „24942,5“, „10806,7“ ir „3754,7“ įrašyti skaičius „24919,7“, „10763,1“ ir „3762,8“ ir juo patvirtintus 2019 metų Lazdijų rajono savivaldybės biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama).
3. Pakeisti 1.3 papunkčiu patvirtintą 2019 metų Lazdijų rajono savivaldybės aplinkos apsaugos rėmimo specialiąją programą (pridedama).
4. Pakeisti 1.4 papunkčiu patvirtintas 2019 metų Lazdijų rajono savivaldybės biudžetinių įstaigų pajamas ir išdėstyti jas nauja redakcija (pridedama).

Savivaldybės merė Ausma Miškinienė

Šarūnė Dumbliauskienė, tel. (8 318) 66 122

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2019 M. VASARIO 21 D. SPRENDIMO NR. 5TS-1578 „DĖL 2019 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

 **AIŠKINAMASIS RAŠTAS**

2019 m. lapkričio 22 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2019 m. vasario 201d. sprendimo Nr. 5TS-1578 „Dėl 2019 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos sveikatos apsaugos ministro 2018 m. gruodžio 21 d. įsakymu Nr. V-1506 „Dėl 2019 m. valstybės biudžeto specialios tikslinės dotacijos, skirtos neveiksnių asmenų būklės peržiūrėjimui užtikrinti, paskirstymo tarp savivaldybių sąrašo patvirtinimo", Lietuvos Respublikos socialinės apsaugos ir darbo ministro 2018 m. gruodžio 20 d. įsakymu Nr. A1-741 „Dėl valstybės biudžeto specialių tikslinių dotacijų savivaldybių biudžetams 2019 metais paskirstymo savivaldybių administracijoms patvirtinimo“, Lietuvos Respublikos švietimo, mokslo ir sporto ministro 2019 m. sausio 7 d. įsakymu Nr. V-12 „Dėl specialios tikslinės dotacijos ugdymo reikmėms finansuoti 2019 metais paskirstymo pagal savivaldybes patvirtinimo“, Lietuvos Respublikos švietimo, mokslo ir sporto ministro 2019 m. sausio 7 d. įsakymu Nr. V-14 „Dėl Lietuvos Respublikos valstybės biudžeto lėšų, skirtų mokytojų, dirbančių pagal neformaliojo vaikų švietimo (išskyrus ikimokyklinio ir priešmokyklinio ugdymo) programas savivaldybių mokyklose, kurios yra priskirtos Lietuvos Respublikos švietimo įstatymo 41 straipsnio 13 dalies 2 punkte nurodytoms mokyklų grupėms ir kurių teisinė forma yra biudžetinė įstaiga, darbo apmokėjimui 2019 metais, paskirstymo pagal savivaldybes patvirtinimo“, Lietuvos Respublikos Vyriausybės 2019 m. lapkričio 13 d. nutarimu „Dėl lėšų skyrimo iš Lietuvos Respublikos vyriausybės rezervo“ bei atsižvelgiant į biudžetinių įstaigų ir kitų organizacijų prašymus***.***

***Šio sprendimo projekto tikslas*** yra sumažinti savivaldybės biudžeto pajamas ir asignavimus 22,8 tūkst. eurų:

1. Lietuvos Respublikos socialinės apsaugos ir darbo ministro įsakymu specialioji tikslinė dotacija socialinėms paslaugoms padidinta 70,0 tūkst. eurų, o dotacija socialinėms išmokoms ir kompensacijoms skaičiuoti ir mokėti sumažinta 15,8 tūkst. eurų.
2. Lietuvos Respublikos sveikatos apsaugos ministro įsakymu Lazdijų rajono savivaldybei speciali tikslinė dotacija, skirta neveiksnių asmenų būklės peržiūrėjimui užtikrinti, sumažinta 2,6 tūkst. eurų.
3. Lietuvos Respublikos švietimo, mokslo ir sporto ministro įsakymu dotacija ugdymo reikmėms finansuoti sumažinta 95,9 tūkst. eurų., dotacija mokytojų, dirbančių pagal neformaliojo vaikų švietimo programas savivaldybių mokyklose, darbui apmokėti padidinta 3,4 tūkst. eurų.
4. Lietuvos Respublikos Vyriausybės skyrė 10,1 tūkst. eurų ekstremaliosios situacijos, paskelbtos Lazdijų rajono savivaldybėje, Būdviečio seniūnijoje, Aštriosios Kirsnos kaime, Žvejų g. 6, nutekėjus dujoms ir įvykus sprogimui viename daugiabučio gyvenamojo namo bute, padarinių likvidavimo išlaidoms iš dalies padengti.
5. Biudžetinių įstaigų pajamos už teikiamas paslaugas ir turto nuomą didinamos 8,0 tūkst. eurų.

Kiti savivaldybės biudžeto pakeitimai atlikti įvertinus Lazdijų rajono savivaldybės biudžeto 10 mėn. įvykdymą, įsipareigojimus bei planuojamus pirkimus.

Tiksli 2019 m. Lazdijų rajono savivaldybės biudžeto pakeitimų lentelė pridedama.

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal patvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

 ***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo vedėja Šarūnė Dumbliauskienė.

Biudžeto, finansų ir turto valdymo skyriaus vedėja Šarūnė Dumbliauskienė